  Майя Бывальцева 21-тӥ тулыспалэ Удмуртиысь Калыкъёслэн эшъяськон юртсылэн Instagram вотэсбамаз кылтодонъя «Возьматы кылдэ!» акция кутскоз. Со сярысь ужъюртлэн пресс-службаез ивортэ. Отчы Удмуртиын улӥсь пӧртэм калыкъёс пыриськозы: удмуртъёс, бигеръёс, поръёс, немецъёс, армянъёс но мукетъёсыз. Ужрад улсын котькуд калык вакчи видеогожтэтын ӟечбуръяськон но тау карон кылъёсты, озьы ик пумиськыку ӵем дыръя кутӥськись юанъёсты вералоз, кылсярысь, кыӵе ужъёсты, кыӵе тазалыкты, кыӵе куазь ӵуказе луоз но мукет со выллем. Ужрад улсын люкам материаллэсь Удмуртиын улӥсь калыкъёслэн кылъёсынызы видеоразговорник кылдытозы. Сое вотэсысь пӧртэм бамъёсы поттозы. «Возьматы кылдэ!» акция Анай кыллэн нуналэзлы сӥземын, со быдэс дуннеын 21-тӥ тулыспалэ пусйиське. Тодэ вайытом, Анай кыллэн калыккуспо нуналэзлы 20-тӥ тулыспалэ Удмуртиысь Калыкъёслэн эшъяськон юртазы удмурт но пор егитъёслэн кылъя вожвылъяськонзы ортчоз, нош Дэбес ёросын «Мон удмурт» фотоэстафета ялӥзы.  Тегъёс: Мерлык Ижкар мерлыковотэс Удмуртия Калыкъёслэнэшъяськонюртсы йӧслыкъёс  